Tourism Perak Malaysia

Santai Budaya @ Laman Budaya
2025-09-20 08:00 - 17:00 (Asia/Shanghai) | Laman Budaya Galeri Perbandaran Taiping, PW105, Jalan Stesen, Taiping, Perak, 34000, Malaysia
Jom meriahkan Program Santai Budaya @ Laman Budaya anjuran Majlis Perbandaran Taiping pada 20 September 2025 (Sabtu), 7.30 pagi hingga 3.00 petang di Galeri Perbandaran Taiping dengan pelbagai aktiviti menarik seperti pertandingan mewarna, kompang kreatif, memasak, pameran kraf & IKS, persembahan kebudayaan serta jualan makanan tradisional – jangan lepaskan peluang untuk bersama keluarga mengisi hujung minggu anda dengan penuh warna-warni budaya!

Motos in Malim
2025-09-26 00:00 - 2025-09-28 23:59 | Tanjong Malim, Tanjong Malim, Perak, 35900, Malaysia
Motos in Malim 3.0 kembali pada 26 hingga 28 September 2025 di Tanjung Malim untuk tiga hari penuh aktiviti. Acara ini bukan sekadar perhimpunan peminat motosikal, tetapi turut menampilkan tapak perkhemahan, persembahan muzik secara langsung daripada band tempatan, bengkel interaktif, pasar jualan, aktiviti river tubing dan banyak lagi. Tiket termasuk yuran tapak perkhemahan, jadi pengunjung boleh menikmati suasana santai dengan pemandangan banjaran sambil menyokong komuniti muzik bawah tanah tempatan.

Fiesta Loma Gerik 2025
2025-10-03 00:00 - 2025-10-05 23:59 | Dataran Kampung Jong & Dataran Loma, Kuala Rui, Gerik
Fiestaloma Kembali!

Sambut kembali Fiestaloma 2025 yang akan diadakan dari 3 hingga 5 Oktober 2025 di Dataran Kampung Jong & Dataran Loma, Kuala Rui, Gerik—dapatkan kit rasmi edisi terhad (Aduka & Unicorn), dan setiap pembelian turut melayakkan anda menyertai Cabutan Bertuah dengan hadiah berjumlah RM 20,000!

Festival Seni Seramik Perak 2025
2025-10-09 09:00 - 2025-10-12 18:00 | Artworks Hotel, Ipoh, No 20, 28, Jalan Industri Paloh 1, Pusat Perniagaan Paloh, Ipoh, Perak, 31650, Malaysia
Festival Seni Seramik Perak 2025

Festival Seni Seramik Perak 2025 menampilkan pameran, bengkel, simposium antarabangsa, serta pelbagai aktiviti seni dan warisan menarik. Dianjurkan oleh Persatuan Seni Seramik Perak (PERSERA), festival ini turut merangkumi demonstrasi teknik pemprosesan seramik, persembahan tradisional seperti silat, muzik, tarian, serta pelancaran Akademi PERSERA. Pengunjung juga boleh menikmati gerai kraf, makanan dan minuman, serta permainan rakyat. Masuk adalah percuma.Lokasi di Google Maps

Taiping Bird Week 2025
2025-10-10 08:00 - 2025-10-12 17:00 | Pavilion Zoo Taiping & Night Safari, Jalan Pekeliling, Taman Tasik Taiping, Taiping, Perak, 34000, Malaysia
Taiping Bird Week 2025 akan berlangsung dari 10 hingga 12 Oktober 2025 di Pavilion Zoo Taiping & Night Safari dengan tiga aktiviti utama iaitu Taiping Bird Race, Taiping Photo Run, dan Hornbill Fun Walk. Bird Race terbuka kepada orang awam dan pelajar sekolah menengah dalam kumpulan tiga orang untuk mencatat sebanyak mungkin spesies burung. Photo Run pula ialah pertandingan fotografi burung liar di habitat semula jadi, manakala Hornbill Fun Walk merupakan acara santai berjalan sejauh 2.5 km dalam zoo. Tarikh tutup penyertaan bagi Bird Race dan Photo Run ialah pada 8 Oktober 2025, dan bagi Fun Walk pada 5 Oktober 2025. Jangan lepaskan peluang menarik ini di #TBW2025!

Manjung Run 2025
2025-10-11 08:00 - 17:00 | Dataran Doodle Art, Manjung @Lumut, 13, Jalan SM 1c/6, Lumut, Perak, 32200, Malaysia
Manjung Run 2025

Manjung Run 2025 kembali dengan lebih mencabar dan meriah! Edisi kali ini memperkenalkan kategori baharu — Full Marathon — khusus buat pelari tegar yang ingin menakluk jarak maksimum. Acara ini dijangka menarik ribuan peserta ke Dataran Doodle Art, Manjung, bagi menikmati suasana ceria, laluan indah, serta keunikan komuniti tempatan. Sama ada berlari untuk kecergasan, keseronokan, atau cabaran peribadi, setiap langkah dalam Manjung Run 2025 pasti meninggalkan kenangan berharga.Maklumat lanjut di JomRun

The 3rd Malaysia Maze Orienteering Championship 2025
2025-10-18 08:00 - 2025-10-19 17:00 | Padang Sintetik, Parit Buntar, Perak, Jalan Pejabat, Kampung Permatang Tok Mamat, Parit Buntar, Perak, 34200, Malaysia
The 3rd Malaysia Maze Orienteering Championship 2025

Cabaran maze orienteering paling unik di Malaysia kembali! Acara ini menguji strategi, kepantasan, dan kemahiran navigasi peserta melalui laluan maze yang mendebarkan. Terbuka untuk semua kategori, dengan hadiah menarik menanti para pemenang. Sertai pertandingan ini untuk pengalaman sukan yang menyeronokkan dan mencabar.Daftar sekarang | Maklumat lanjut di Facebook

Simposium Muzik Ipoh 2025
2025-10-24 08:00 - 2025-10-26 17:00 | Dewan Bandaran Ipoh, 4, Jalan Panglima Bukit Gantang Wahab, Ipoh, Perak, 31450, Malaysia
Simposium Muzik Ipoh 2025

Simposium Muzik Ipoh 2025 — Nasyid: Dari Tradisional ke Kontemporari bakal berlangsung dari 24 hingga 26 Oktober 2025 di Dewan Bandaran Ipoh. Acara ini meraikan keindahan muzik nasyid yang terus relevan merentas zaman melalui pelbagai pengisian seperti simposium, forum, sesi perkongsian, konsert dan pameran. Ia menjadi platform penting yang menggabungkan ilmu, seni dan inspirasi, menampilkan tokoh serta artis nasyid terkenal tanah air. Sertai acara ini untuk menyelami perjalanan muzik nasyid yang sarat dengan nilai kerohanian dan keharmonian.Maklumat lanjut di Facebook

iCare RX Charity Run 2025
2025-10-26 06:00 - 12:00 | Pavilion Zoo Taiping & Night Safari, Jalan Pekeliling, Taman Tasik Taiping, Taiping, Perak, 34000, Malaysia
ICARE RX CHARITY RUN 2025

iCare Rx Charity Run 2025 mengajak ramai-ramai untuk turut menyertai larian amal dengan satu harapan iaitu melindungi hidupan liar seperti Seladang (Malayan Gaur) di Zoo Taiping. Dianjurkan oleh iCare Rx Sdn Bhd, acara ini menggabungkan kesihatan, kesedaran alam sekitar, dan sokongan terhadap spesies terancam. Penyertaan terhad kepada 2,500 peserta, dengan goodie bag dan medal hanya untuk mereka yang menamatkan larian. Daftar awal untuk peluang menyertai larian bermakna ini.

Karnival & Konsert Gendang Madani
2025-11-06 08:00 - 2025-11-09 23:00 | Bulatan Sultan Azlan Shah, Meru, Ipoh, Persiaran Meru Raya 1, Ipoh, Perak, 30020, Malaysia
GENDANG TANPA HENTI” – CIPTA SEJARAH MALAYSIA BOOK OF RECORDS!Karnival & Konsert Gendang Madani 2025 berlangsung dengan meriah di Bulatan Sultan Azlan Shah, Meru Raya, Ipoh. Program anjuran Mega Nice Creative ini disempurnakan oleh Duli Yang Amat Mulia Raja DiHilir Perak Darul Ridzuan, Raja Iskandar Dzurkarnain. Acara ini mencatat sejarah Malaysia Book of Records sebagai persembahan “Gendang Tanpa Henti” pertama di Malaysia selama 68 jam. Sepanjang empat hari, pengunjung dapat menikmati persembahan artis terkenal seperti Rabbani, Haziq Rosebi, Azlan Typewriter, Dgonia Band, pertunjukan payung terjun, api, pertandingan silat, Battle of the Band, fun run, aktiviti interaktif keluarga, serta Food Mania by Letops Fest yang mempamerkan pelbagai juadah tempatan.

FESTIVAL KOMUNITI GEOPARK 2025: KINTA & KITA — Himpunan Ilmu & Jiwa
2025-11-08 08:00 - 2025-11-09 17:00 | Gunung Lang, Gunung Lang, Ipoh, Perak, 30010, Malaysia
Festival Komuniti Geopark 2025 membawa pengunjung menyelami keunikan Lembah Kinta melalui pengalaman percuma dua hari yang memadukan alam semula jadi, warisan budaya, sains dan komuniti. Hari pertama diadakan di Gunung Lang Community Park dengan aktiviti seperti bengkel interaktif, lawatan berpandu, perkongsian teh herba & kopi hitam, pameran fosil & STEM, rock climbing, pengalaman budaya dan ruang piknik. Malamnya, pengunjung boleh menikmati Jejak Warisan & Piknik Bulan Bintang di Pekan Ipoh. Hari kedua diteruskan di Gua Tambun, dengan aktiviti Urban Sketchers dan Klinik Lukisan Komuniti, sesuai untuk semua peringkat usia.

Hari Pertama (8 November)

Rasai kemeriahan festival utama di Gunung Lang Community Park (GLCP)!

Nikmati pelbagai aktiviti seperti: Bengkel interaktif & lawatan berpandu Perkongsian teh herba & kopi hitam Pameran fosil & STEM Aktiviti rock climbing Pengalaman budaya & warisan Ruang santai piknik bersama komuniti

Pada waktu malam, sambung kemeriahan dengan Jejak Warisan & Piknik Bulan Bintang di Pekan Ipoh — sambil menikmati aroma white coffee yang cukup sinonim dengan bandar warisan ini.

Hari Kedua (9 November)

Eksplorasi diteruskan di Gua Tambun, tapak lukisan purba berusia ribuan tahun. Sertai juga aktiviti Urban Sketchers dan Klinik Lukisan Komuniti yang memberi inspirasi untuk semua peringkat usia!

Datanglah bersama keluarga & rakan — alami sendiri pertemuan antara alam, sains, budaya dan komuniti di:

Festival Komuniti Geopark: Kinta & Kita 8 & 9 November 2025

Showcase GWB 2.0 Sempena Hari Banda Raya Ipoh ke-37
2025-11-08 17:00 - 19:00 | Amphitheatre @ Laman Sejahtera, Taman D.R. Seenivasagam, Ipoh, Perak, Jalan Keliling Dalam, Ipoh, Perak, 31350, Malaysia
Program Showcase GWB 2.0 diadakan sempena sambutan Hari Ulangtahun Bandar Raya Ipoh yang ke-37. Acara ini menampilkan pelbagai aktiviti termasuk kuiz hari ulang tahun bandar raya dan persembahan nyanyian serta tarian oleh kumpulan Gema Warisan Budaya, Majlis Bandaraya Ipoh. Program ini menggabungkan elemen budaya dan hiburan untuk pengunjung semua peringkat usia.

Karya Teater Seniman Negara Datuk Lat: Kampung Boy
2025-11-14 20:30 - 2025-11-16 22:00 | Auditorium JKKN Perak, Jabatan Kebudayaan dan Kesenian Negara Perak, Jalan Raja Dihilir, Ipoh, Perak, 30350, Malaysia
Karya Teater Seniman Negara Datuk Lat: Kampung Boy

Saksikan pementasan istimewa “Kampung Boy”, karya agung Seniman Negara Datuk Lat, yang dibawa ke pentas melalui arahan Ridhwan Saidi dan skrip nukilan Saad Omar. Teater ini menghidupkan kisah kehidupan Datuk Lat semasa kecil sebagai seorang budak lelaki, Lat, yang membesar di kampung.

Acara ini menampilkan barisan pelakon berbakat termasuk Taiyuddin Bakar, Ilya Senario, Hadi Mikail, Faris Jamhari, Isma Hakimi, Aqeel Uwais, Yeop Nazri, Santy Mala, Sty Mat Desa, Dayyan, Fazly Izwan, Nazir, Tiqah, Danny H, Farah Ann, Yazz, dan Madi. Pementasan ini dijangka memukau penonton dengan gabungan lakonan, muzik, dan naratif yang mendekati kehidupan sebenar.

Larian Hari Keputeraan Sultan Nazrin Shah 2025
2025-11-16 06:00 - 11:00 | Dataran Pavilion Kuala Kangsar, Dataran Pavilion Kuala Kangsar, Kuala Kangsar, Perak, 33000, Malaysia
Larian Hari Keputeraan Sultan Nazrin Shah 2025

Larian Hari Keputeraan Sultan Nazrin Shah 2025 dianjurkan oleh Pejabat Daerah Kuala Kangsar dengan kerjasama M5 Event Sdn Bhd dan sokongan Majlis Perbandaran Kuala Kangsar (MPKK). Acara ini meraikan hari keputeraan Sultan Nazrin Shah sambil mempromosikan kesihatan, kecergasan dan semangat komuniti melalui pelbagai kategori larian termasuk 7 km, 10 km, dan 15 km. Maklumat lanjut di Facebook.

Larian Jambatan Sultan Nazrin Shah 2025
2025-11-23 03:00 - 17:00 | Tapak Pasar Malam Bagan Datuk, Perak, Jalan Besar, Bagan Datuk, Perak, 36100, Malaysia
Sertai Larian Jambatan Sultan Nazrin Shah edisi ke-2 dan alami sendiri keunikan laluan di jambatan bertaraf antarabangsa ini. Acara ini menawarkan kategori larian 21km, 10km, dan 5km yang sesuai untuk semua peringkat pelari, dari profesional hingga rekreasi. Selain pengalaman berlari di jambatan yang ikonik, peserta juga berpeluang menikmati pemandangan indah Sungai Perak dan kawasan sekitar Bagan Datuk.

Acara ini merupakan peluang terbaik untuk menguji stamina, bersaing dalam suasana sihat, dan merasai pengalaman berlari yang unik di Perak. Peserta disarankan mendaftar lebih awal untuk memastikan slot kerana tempat adalah terhad.

Penganjur:

Majlis Perbandaran Teluk Intan (MPTI)Co-Organiser: Generasi Athletics ClubEvent Management: Ashkhu Glow Event Management📞 014-3377078 / 013-5000684✉️ ashkuglow@gmail.com

DRCC International K.O.M Challenge 2025 (Edisi Ke-9)
2025-12-07 07:30 - 12:00 | Symphony Suites Hotel, Ipoh
DRCC International K.O.M Challenge 2025 (Edisi Ke-9)

Edisi ke-9 DRCC International K.O.M Challenge 2025 kembali dengan laluan berbasikal yang menakjubkan dari Ipoh menuju Blue Valley, Cameron Highlands. Acara ini menawarkan pengalaman mendaki berstatus Kategori 1 Pendakian Berbasikal dengan ketinggian 4,926 kaki dari aras laut, diiktiraf oleh UCI. Peserta akan menikmati pemandangan indah, udara sejuk dan suasana mesra komuniti pengayuh tempatan serta antarabangsa. Selain menjadi medan menguji ketahanan mental dan fizikal, acara ini turut merancakkan sektor pelancongan serta ekonomi tempatan di Perak dan Pahang.

Festival Tembak Dinding: Gaya Dalam Warisan 2025
2025-12-13 00:00 - 2025-12-14 23:59 | Kinta Riverwalk, Ipoh, Perak, Kinta Riverwalk, Ipoh, Perak, 30000, Malaysia
Festival Tembak Dinding: Gaya Dalam Warisan Ipoh kembali lagi untuk edisi kedua, membawakan acara seni jalanan dan grafiti yang penuh tenaga ke Kinta Riverwalk. Program ini bertujuan untuk menghidupkan semula dinding-dinding bandar Ipoh dengan menjadikan struktur tersebut sebagai kanvas ekspresi artistik. Ia bukan sekadar lukisan, tetapi satu gabungan unik antara budaya, semangat komuniti, dan penceritaan visual yang diterjemahkan melalui warna-warni seni moden.

Festival Tembak Dinding: Gaya Dalam Warisan 2025

Kembali dengan Versi 2.0, festival ini bakal menampilkan barisan artis terkenal yang menjanjikan pengalaman visual yang luar biasa buat para pengunjung. Selain menyemarakkan lagi semangat seni jalanan di negeri Perak, acara ini turut memainkan peranan penting dalam mempromosikan Ipoh sebagai hab pelancongan seni yang kreatif. Ini adalah peluang terbaik untuk melihat bagaimana warisan dan gaya kontemporari bersatu demi memartabatkan industri pelancongan Malaysia.

MHF 1st Junior Trail Run 2025
2025-12-20 00:00 - 23:59 | Bukit Bangkong, Tanah Hitam, Chemor, Perak, Bukit Bangkong, Chemor, Perak, 31200, Malaysia
MHF 1st Junior Trail Run 2025 merupakan sebuah program cuti sekolah yang menarik dan bakal berlangsung di kawasan semula jadi Bukit Bangkong, Tanah Hitam, Chemor. Acara ini direka khusus untuk menggalakkan gaya hidup aktif dalam kalangan belia dan kanak-kanak dengan menawarkan pelbagai kategori jarak larian iaitu 4KM, 6KM, dan 8KM, sesuai untuk pelbagai tahap kecergasan.

Selain daripada larian santai, acara ini turut dimeriahkan dengan aktiviti pencarian harta karun yang pastinya menghiburkan peserta. Lebih daripada sekadar aktiviti fizikal, ia juga merupakan larian amal di mana penyertaan anda akan membantu menyokong dana untuk sekolah-sekolah tempatan serta pembangunan taman komuniti di kawasan sekitar.

MHF 1st Junior Trail Run 2025

Temasya Orang Kuale 2025
2025-12-27 00:00 - 2025-12-28 23:59 | Kebun Kopi, Kota Lama Kiri, Kuala Kangsar, Perak, Batu 28, 3/4, Kg Pasir Batang Kulim, 33000 Kuala Kangsar, Perak, Kuala Kangsar, Perak, 33000, Malaysia
Kuala Kangsar bakal menjadi tumpuan pelancong pada hujung tahun ini dengan penganjuran Temasya Orang Kuale 2025. Buat julung kalinya, sebuah pesta meriah akan diadakan di dalam suasana unik Kebun Kopi di Kota Lama Kiri. Pengunjung akan disajikan dengan gabungan aroma kopi segar, alunan muzik yang mendamaikan, serta pameran seni dan budaya yang menghidupkan suasana, disempurnakan lagi dengan aneka makanan tradisi yang memukau rasa.

Acara ini menjanjikan aura santai yang penuh dengan ‘jiwa’ masyarakat tempatan atau Orang Kuale. Antara sorotan utama temasya ini adalah Pertandingan Ekspresi Lukisan Kopi yang dijadualkan berlangsung pada 28 Disember 2025. Ayuh rasai sendiri pengalaman unik ini yang penuh dengan gelak tawa, semangat komuniti, dan kreativiti dalam suasana kebun yang menyegarkan.

Temasya Orang Kuale 2025

Festival Orkestra Cina Nasional Perak 2025
2025-12-27 00:00 - 2025-12-30 23:59 | Perak
Festival Orkestra Cina Nasional Perak merupakan acara tahunan berprestij yang meraikan keindahan muzik tradisional Cina di Malaysia. Bertempat di Ipoh, festival ini menjadi medan pertemuan bagi para pemuzik muda dan profesional dari seluruh negara untuk berkongsi ilmu, memperhalusi teknik persembahan, serta memartabatkan seni warisan orkestra Cina ke peringkat yang lebih tinggi.

Program yang berlangsung selama empat hari ini padat dengan aktiviti termasuk perkhemahan latihan muzik yang intensif dan persembahan konsert yang memukau. Susulan kejayaan edisi 2024 yang telah tercatat dalam Malaysia Book of Records, edisi tahun ini menjanjikan sebuah gegaran budaya yang luar biasa dan merupakan acara penutup tirai tahun 2025 yang wajib disaksikan oleh peminat seni muzik.

Festival Orkestra Cina Nasional Perak 2025

Muallim Half Marathon 2025
2025-12-28 00:00 - 23:59 | UPSI, Proton City, Muallim, Perak, UPSI, Muallim, Perak, 35900, Malaysia
Akhiri tahun 2025 anda dengan semangat kesukanan yang tinggi melalui penyertaan dalam Muallim Half Marathon 2025. Bertempat di persekitaran kampus UPSI dan landskap Proton City yang indah serta tenang, acara larian ini menawarkan pengalaman trek yang mencabar namun menyeronokkan, sesuai untuk pelari tegar yang ingin menguji ketahanan mahupun pelari santai yang ingin mencuba jarak baharu.

Dianjurkan oleh Kelab Sukan Kecergasan Absolute Wellness, acara ini membawa semangat “Finish The Year Strong” untuk menyeru orang ramai mengamalkan gaya hidup sihat sebelum melangkah ke tahun baharu. Ia bukan sekadar perlumbaan, tetapi satu himpunan komuniti untuk berlari bersama-sama dan menutup kalendar tahunan dengan pencapaian peribadi yang membanggakan di daerah Muallim.

Muallim Half Marathon 2025

Thaipusam
2026-02-01 00:00 - 23:59 | Perak
Thaipusam in Perak. Photo: Getty Images.

NATIONAL CELEBRATION

Experience the awe-inspiring Thaipusam festival, celebrated predominantly by the Tamil community in Perak. Witness devotees undertaking kavadi processions, in which they carry burdens adorned with decorations, pierce their bodies with hooks and spears, and make their way to temples as acts of penance and devotion.

Pesta Budaya Tahun Baru Cina 2026 @riverfront Old Town
2026-02-12 16:00 - 2026-02-15 23:00 | Kinta Riverwalk, Ipoh, Perak, Kinta Riverwalk, Ipoh, Perak, 30000, Malaysia
Pesta Budaya Tahun Baru Cina 2026 akan berlangsung pada 12–15 dan 18–22 Februari 2026, bermula 4.00 petang hingga 11.00 malam di Kinta Riverwalk, Ipoh, menampilkan pelbagai aktiviti menarik sempena musim perayaan termasuk Bazar Tahun Baru Cina, persembahan Tarian Singa dan Naga, “24 Festive Drum” serta Orkestra Cina, persembahan kebudayaan dan live band, fashion show tradisional, pertunjukan bunga api serta sesi meet & greet bersama maskot Tahun Melawat Malaysia 2026, sekali gus menjanjikan pengalaman festival budaya yang meriah dan penuh warna-warni untuk dinikmati bersama keluarga dan rakan-rakan di tengah bandar Ipoh.

Sambutan Tahun Baharu Cina @ Lorong Seni Ipoh
2026-02-14 08:00 - 17:00 | Lorong Seni @ Lorong Panglima, Lorong Panglima, Ipoh, Perak, 30000, Malaysia
Sambutan Tahun Baharu Cina di Lorong Seni @ Lorong Panglima, Ipoh bakal berlangsung pada 14 Februari 2026, anjuran Majlis Bandaraya Ipoh, bertempat di lokasi ikonik Lorong Seni @ Lorong Panglima, menjanjikan suasana perayaan yang meriah dan penuh warna-warni di tengah bandar Ipoh. 🏮

Chinese New Year
2026-02-17 00:00 - 2026-02-18 23:59 | Perak
Chinese New Year in Perak. Photo: Getty Images.

NATIONAL CELEBRATION

Embrace the vibrant atmosphere of the Chinese New Year in Perak. Join in the festivities as the Chinese community welcomes the arrival of the Lunar New Year with lion dances, dragon parades, firecrackers, and family reunions. Red lanterns and decorations adorn streets and homes, while traditional Chinese dishes are savoured.

Pesta Budaya Tahun Baru Cina 2026 @riverfront Old Town
2026-02-18 08:00 - 2026-02-22 17:00 | Kinta Riverwalk, Ipoh, Perak, Kinta Riverwalk, Ipoh, Perak, 30000, Malaysia
Pesta Budaya Tahun Baru Cina 2026 akan berlangsung pada 12–15 dan 18–22 Februari 2026, bermula 4.00 petang hingga 11.00 malam di Kinta Riverwalk, Ipoh, menampilkan pelbagai aktiviti menarik sempena musim perayaan termasuk Bazar Tahun Baru Cina, persembahan Tarian Singa dan Naga, “24 Festive Drum” serta Orkestra Cina, persembahan kebudayaan dan live band, fashion show tradisional, pertunjukan bunga api serta sesi meet & greet bersama maskot Tahun Melawat Malaysia 2026, sekali gus menjanjikan pengalaman festival budaya yang meriah dan penuh warna-warni untuk dinikmati bersama keluarga dan rakan-rakan di tengah bandar Ipoh.

Pesta Budaya Tahun Baru Cina 2026 @riverfront Old Town

MATTA Fair Perak 2026
2026-03-07 08:00 - 2026-03-08 22:00 | Ipoh Convention Centre (ICC), PT 254557, JALAN SULTAN ABDUL JALIL, Ipoh, Perak, 30450, Malaysia
Have you marked your calendar yet?

MATTA Fair Perak is happening at Ipoh Convention Centre (ICC) on 7-8 March 2026, and it’s packed with exciting travel deals you won’t want to miss.

You’ve worked hard. Now it’s time to plan that well-deserved getaway. Entry is absolutely free, no registration required. Tag your travel buddies and drop by.

See you there!

MATTA Fair Perak 2026

Fiesta Raya Ipoh 2026
2026-03-13 08:00 - 2026-03-18 23:30 | Kinta Riverwalk, Ipoh, Perak, Kinta Riverwalk, Ipoh, Perak, 30000, Malaysia
Pelbagai pengisian aktiviti telah disusun bagi memeriahkan program yang akan berlangsung selama 6 hari dan disassarkan pengunjung yang akan hadir adalah seramai 10,000 orang dari dalam dan luar negeri Perak.

Pesta Panjut Raya Kuala Kangsar
2026-03-16 19:00 - 23:00 | Kuala Kangsar, Kuala Kangsar, Kuala Kangsar, Perak, 33000, Malaysia
Pesta Panjut Raya Kuala Kangsar 2026 merupakan acara tradisi popular di Perak, khususnya di Kampung Ribu, yang menampilkan susunan beribu-ribu pelita (atau “panjut” yang lebih dikenali di Perak) menjadi bentuk dan struktur gah dengan tema dan ikon seperti Masjid Ubudiah. Pelita panjut biasanya dipasang bagi menyambut perayaan Aidilfitri yang akan menjelang tiba.

Pihak berkuasa tempatan akan menyediakan kawalan trafik khas, dan kemudahan tempat letak kereta dan kenderaan pengantara (shuttle) untuk pengunjung yang datang memeriahkan sambutan pesta ini.

Hari Raya Aidilfitri
2026-03-20 00:00 - 2026-03-21 23:59 | Perak
Hari Raya Aidilfitri

NATIONAL CELEBRATION

Celebrate Hari Raya Aidilfitri, also known as Eid al-Fitr, with the Muslim community in Perak. Experience the joyous atmosphere as families gather to break their fast, visit mosques for prayers, and exchange warm greetings. Traditional Malay dishes like rendang and ketupat are enjoyed during this festive season.
